钦定古今图书集成/历象汇编/庶征典/第076卷 > 《师旷占》 > 《占雨》
## 钦定古今图书集成/历象汇编/庶征典/第076卷 > 《师旷占》 > 《占雨》

候月知雨多少。八月一日、二日、三日，月色赤黄者，其
月少雨；月色青者，其月多雨。常以五卯日，候西北有
云如群羊者，即有雨至矣。冬戊己、春辰巳日雨，蝗虫
食禾稼。立春日雨伤五木。立秋日雨害五榖。常以戊
己日，日入时出时欲雨，日上有冠云，大者即雨，小者
少雨。